Тэст

па тэме **“ Займеннік”**

10 клас

*А 1. Адзначце сказы, у якіх на месцы пропуску трэба ўжыць займеннік* ***сабе****:*

1. Усім сябрам ты не дагодзіш, а толькі сам … нашкодзіш.
2. Поплаў краскамі прыбраўся яркімі, кліча ў госці да … здалёк.
3. Лес, што акружае вёску, сам па … невялікі, але надзвычай густы.
4. Чаго … не жадаеш, таго і другому не зыч.
5. Сам ад … не пабяжыш упрочкі, … самога цяжка перагнаць.

А2*. Адзначце сказы з памылкай ва ўжыванні або напісанні займенніка:*

1. Сусед Васіля, калі ён параўняўся з ім, адразу загаварыў.
2. Сапраўднаму рыбаку не трэба тое, што само даецца ў рукі.
3. З усходняга боку віецца паўз возера дарога, абапал яе высяцца сосны-веліканы.
4. Я сёння бачыў тваяго бацьку.
5. Побач з домам быў сад. Ён пазіраў на вуліцу пяццю вокнамі.

*А3. Адзначце радкі, дзе трэба ўставіць займеннік цябе.*

1. сустрэў … на вуліцы, 2) гляджу … ў вочы,

3) мы ўдзячны …, 4) быў у … ў гасцях,

5) дазволь пасядзець каля … .

*А4. Адзначце сказы, дзе правільна ўжыты і запісаны займеннікі.*

1. Вецер даносіў галасы людзей, якія выходзілі з клуба.
2. Бацька папрасіў, каб сын прынёс свае кнігі.
3. Аказалася, што дзяўчына жыве ў нашэм доме.
4. На ўсходзе Нарач злучаецца вузкім пралівам між пясчаных кос з возерам Мястра, плошча якога – трынаццаць квадратных кіламетраў.
5. Памыйце рукі і ягады і пачынайце іх есці.

*А5. Адзначце сказы, дзе на месцы пропуску трэба ўжыць займеннік* ***нехта.***

1. … наперад не знае, што каго чакае.
2. “Ой, цябе баіцца…!” – голасна адазвалася Марына.
3. “Нічога не відаць. Але … ўсё ж павінен прыйсці”, - меркаваў Віталь.
4. З нас … нахлебнікам прыроды не жадае быць.
5. Хтось палюе на сініцу, … ловіць жураўля.

*А6. Адзначце сказы з правільным ужываннем займеннікаў.*

1. Няхай сабе спытае кожны, ці пасадзіў ён дрэва ў жыцці.
2. Хто-небудзь з выпускнікоў тых гадоў на сустрэчу прыехаў.
3. Я табе не раз прапаноўваў перасяліцца ў наш край.
4. Мы цябе шануем і моцна любім, родная матуля.
5. Калі народ сабе не паважае, не будуць паважаць яго іншыя народы.

*А7. Адзначце сказы з памылковым ужываннем займеннікаў.*

1. Дзед Талаш убачыў ваўка, але ён яго не спалохаўся.
2. Маці паклікала мяне і папрасіла наліць сабе кавы.
3. Сёй-той з хлопцаў час ад часу пазіраў у бок Марынкі.
4. У кожнага чалавека свой характар, сваё жыццё, і да яго трэба ўмець падысці.
5. Сумна хлопчыку. Няма з кім пагуляць, няма да каго схадзіць у госці, нават пагаварыць няма з кім.

*А8. Адзначце сказы, дзе на месцы пропускаў трэба ўжыць займеннік* ***самая, самы.***

1. Царква стаяла пры … вёсцы.
2. У … вёсцы немцаў не было, але ў бліжэйшым лесе, казалі людзі, іх пахавалася нямала.
3. Нават … малога, нязначнага павеву ветру не адчувалася ў лесе.
4. Я атрымаў дазвол ад … дырэктара.
5. Каля … берага б΄е з-пад зямлі крыніца з серабрыстай сцюдзёнай вадой.

*В1. Знайдзіце сказ з памылкай ва ўжыванні займенніка. Запішыце займеннік, які трэба ўжыць у сказе.*

1. Я чую, як нехта гаворыць.
2. У каго-небудзь ёсць запалкі?
3. Купі мне што-небудзь у буфеце.
4. Давай паглядзім які-небудзь фільм.
5. Хтосьці, дапамажыце!